[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 15.12.2006

COM(2006) 799 τελικό

ΕΚΘΕΣΗ ΤΗΣ ΕΠΙΤΡΟΠΗΣ

Έκθεση της Ευρωπαϊκής Επιτροπής για την "καταλογισμένη ποσότητα" (έκθεση δυνάμει του άρθρου 7 παράγραφος 1 της απόφασης αριθ. 280/2004/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, «για μηχανισμό παρακολούθησης των εκπομπών αερίων που συμβάλλουν στο φαινόμενο του θερμοκηπίου στην Κοινότητα και εφαρμογής του πρωτοκόλλου του Κυότο»)

1. ΕΙΣΑΓΩΓΗ

Η παρούσα έκθεση αποτελεί περίληψη της τεχνικής έκθεσης που εκπονείται από τον Ευρωπαϊκό Οργανισμό Περιβάλλοντος (EEA) για να υποβληθεί εκ μέρους της Ευρωπαϊκής Κοινότητας (ΕΚ) στη Γραμματεία της σύμβασης-πλαισίου των Ηνωμένων Εθνών για τις κλιματικές μεταβολές (UNFCCC) ώστε να διευκολυνθεί ο υπολογισμός της ποσότητας που εκχωρείται/καταλογίζεται κατά την έννοια των άρθρων 7 και 8 του πρωτοκόλλου του Κυότο (ΠΚ), και να καταδειχθεί η ικανότητα της ΕΚ να λογοδοτεί για τις εκπομπές της και για την ποσότητα που της έχει καταλογιστεί για την πρώτη περίοδο δέσμευσης στο πλαίσιο του ΠΚ.

Το ΠΚ κυρώθηκε από την ΕΚ και τα κράτη μέλη αυτής στις 31 Μαΐου 2002. Κατά την κύρωση, η Κοινότητα δήλωσε ότι η ίδια και τα κράτη μέλη αυτής θα ανταποκριθούν στους ποσοτικούς περιορισμούς και τις μειώσεις εκπομπών σύμφωνα με τις υποχρεώσεις που έχουν αναλάβει δυνάμει του άρθρου 3 παράγραφος 1 του ΠΚ σε συνδυασμό με τις διατάξεις του άρθρου 4. Όταν κυρώθηκε το ΠΚ, κράτη μέλη της ΕΚ ήταν: Αυστρία, Βέλγιο, Δανία, Φινλανδία, Γαλλία, Γερμανία, Ελλάδα, Ιρλανδία, Ιταλία, Λουξεμβούργο, Κάτω Χώρες, Πορτογαλία, Ισπανία, Σουηδία και Ηνωμένο Βασίλειο. Τα ίδια αυτά 15 κράτη ήταν μέλη της ΕΚ τον Δεκέμβριο του 1997, οπότε και εγκρίθηκε το ΠΚ. Σύμφωνα με το άρθρο 4 παράγραφος 4 του ΠΚ, η προσχώρηση των 10 νέων κρατών μελών μετά την έγκριση του πρωτοκόλλου του Κυότο «δεν επηρεάζει τις ήδη αναληφθείσες υποχρεώσεις δυνάμει του Πρωτοκόλλου». Για τον λόγο αυτόν, ο υπολογισμός της ποσότητας που καταλογίζεται στην Κοινότητα αφορά τα ανωτέρω 15 κράτη μέλη (EU-15). Η παρούσα έκθεση περιέχει επίσης πληροφορίες για οκτώ από τα νέα κράτη μέλη που έχουν αναλάβει ποσοτικούς περιορισμούς εκπομπών ή υποχρεώσεις μείωσης εκπομπών δυνάμει του ΠΚ (Τσεχική Δημοκρατία, Εσθονία, Ουγγαρία, Λετονία, Λιθουανία, Πολωνία, Σλοβενία και Σλοβακία). Η Κύπρος και η Μάλτα δεν δεσμεύονται με ποσοτικό περιορισμό ή υποχρέωση μείωσης δυνάμει του πρωτοκόλλου του Κυότο, και συνεπώς δεν περιλαμβάνονται στην έκθεση.

Σύμφωνα με την απόφαση 13/CMP.1 της UNFCCC ( Modalities for the accounting of assigned amounts under Art. 7(4) of the KP), η έκθεση πρέπει να αποτελείται από δύο μέρη, όπως φαίνεται στη συνέχεια.

2. ΜΕΡΟΣ 1

α) Πλήρης καταγραφή ανθρωπογενών εκπομπών ανά πηγή και δεσμεύσεις αερίων θερμοκηπίου (GHG) σε καταβόθρες

Οι πλήρεις απογραφές ανθρωπογενών εκπομπών ανά πηγή και οι δεσμεύσεις (σε καταβόθρες) αερίων θερμοκηπίου (GHG) που δεν υπάγονται στο πρωτόκολλο του Μόντρεαλ για όλα τα έτη από το 1990 μέχρι το 2004, περιλαμβάνονται στο Παράρτημα I (έκθεση απογραφών ΕΚ) και στο Παράρτημα II (ομοιόμορφοι πίνακες αναφοράς δεδομένων για την EU-15 και την EU-25) της ανά χείρας έκθεσης της ΕΚ όπως εκπονήθηκε από τον EEA. Οι πληροφορίες που περιέχονται στις εν λόγω απογραφές GHG αποτελούν τη βάση υπολογισμού της ποσότητας που καταλογίζεται στην ΕΚ, σύμφωνα με την παρούσα ανακοίνωση.

β) Επιλογή έτους αναφοράς (βασικό έτος) της ΕΚ για υδροφθοράνθρακες (HFC), υπερφθοράνθρακες (PFC) και εξαφθοριούχο θείο (SF 6 ) σύμφωνα με το άρθρο 3 παράγραφος 8.

Οι εκπομπές της ΕΚ για το έτος αναφοράς υπολογίζονται ως άθροισμα των αντίστοιχων εκπομπών του έτους αναφοράς για τα 15 κράτη μέλη που συμφώνησαν να δεσμευτούν από κοινού στις αντίστοιχες υποχρεώσεις τους δυνάμει του άρθρου 3 του ΠΚ. Ο ίδιος κανόνας ισχύει επίσης για το έτος αναφοράς ως προς τους υδροφθοράνθρακες (HFC), τους υπερφθοράνθρακες (PFC) και το εξαφθοριούχο θείο (SF6). Για τα εν λόγω αέρια, τα συμβαλλόμενα μέρη που περιλαμβάνονται στο παράρτημα I του ΠΚ μπορούν να επιλέξουν ως έτος αναφοράς ή το 1995 σύμφωνα με το άρθρο 3 παράγραφος 8 του ΠΚ ή το έτος αναφοράς άλλων GHG του παραρτήματος Α (στις περισσότερες περιπτώσεις το 1990). Η Αυστρία, η Γαλλία και η Ιταλία επέλεξαν το 1990 ως έτος αναφοράς γι'αυτά τα αέρια· όλα τα άλλα κράτη μέλη επέλεξαν το 1995. Σύμφωνα με το ΠΚ, έτος αναφοράς για όλες τις άλλες εκπομπές GHG για την ΕΕ-15 είναι το 1990.

Το 1995 λαμβάνεται ως έτος αναφοράς για HFC, PFC και SF6 για τα νέα κράτη μέλη που έχουν αναλάβει δεσμεύσεις δυνάμει του ΠΚ· εξαιρείται η Σλοβακία, η οποία επέλεξε το 1990 ως έτος αναφοράς για τα φθοριωμένα αέρια. Για όλες τις άλλες εκπομπές GHG λαμβάνεται ως έτος αναφοράς το 1990 [εξαιρούνται: Πολωνία (1988), Σλοβενία (1986) και Ουγγαρία (1985-87)].

γ) Η συμφωνία του άρθρου 4, σε περίπτωση κατά την οποία το Μέρος έχει συμφωνήσει να ανταποκριθεί από κοινού με τα άλλα Μέρη στη δέσμευση που έχει αναλάβει δυνάμει του άρθρου 3

Το άρθρο 4 του ΠΚ παρέχει στα Μέρη την εναλλακτική δυνατότητα να ανταποκρίνονται στις αντίστοιχες υποχρεώσεις τους που έχουν αναλάβει δυνάμει του ΠΚ, ενεργώντας από κοινού με περιφερειακό οργανισμό οικονομικής ολοκλήρωσης και στο πλαίσιο αυτού. Στο πλαίσιο της συμφωνίας της ΕΚ και των κρατών μελών αυτής για την από κοινού τήρηση των δεσμεύσεων που τους αναλογούν δυνάμει του άρθρου 3 παράγραφος 1, προβλέπονται ποσοτικοί περιορισμοί και μειώσεις εκπομπών για την Κοινότητα και τα κράτη μέλη της για την πρώτη περίοδο ανάληψης υποχρεώσεων, από το 2008 μέχρι το 2012. Οι υποχρεώσεις αυτές αποτελούν τη βάση υπολογισμού της ποσότητας που καταλογίζεται στα κράτη μέλη δυνάμει του ΠΚ. Το πλήρες κείμενο της συμφωνίας περιέχεται στην απόφαση του Συμβουλίου σχετικά με την έγκριση του ΠΚ[1] και κοινοποιήθηκε στη γραμματεία UNFCCC αφού κυρώθηκε από την Κοινότητα και τα κράτη μέλη αυτής.

δ) Υπολογισμός της ποσότητας που καταλογίζεται κατά την έννοια του άρθρου 3 παράγραφοι 7 και 8 με βάση τις απογραφές ανθρωπογενών εκπομπών ανά πηγή και τις δεσμεύσεις GHG που δεν υπάγονται στο πρωτόκολλο του Μόντρεαλ

Η ποσότητα που καταλογίζεται στην ΕΚ σύμφωνα με το άρθρο 3 παράγραφοι 7 και 8 αντιστοιχεί στο ποσοστό που έχει εγγραφεί για την Κοινότητα στο παράρτημα Β του ΠΚ (92%) για τις εκπομπές του έτους αναφοράς, πολλαπλασιασμένο επί πέντε. Οι εκπομπές του έτους αναφοράς για την Κοινότητα ανέρχονται σε 4 276 359 577 τόνους ισοδύναμου διοξειδίου του άνθρακα (CO 2 eq.) και ισούνται με το άθροισμα των εκπομπών GHG του έτους αναφοράς για την ΕΕ-15. Οι ποσότητες που καταλογίζονται για την ΕΚ και τα κράτη μέλη μετά τον υπολογισμό προσδιορίζονται στην απόφαση xxx/2006/ΕΚ[2]. Η ποσότητα που αντιστοιχεί στην Κοινότητα ανέρχεται σε 19 682 555 325 τόνους CO 2 eq . Στον πίνακα 1 εμφαίνονται οι ποσότητες που αντιστοιχούν στην Κοινότητα και σε καθένα από τα κράτη μέλη. Οι ποσότητες για τα νέα κράτη μέλη εμφαίνονται στον πίνακα 2. Η ποσότητα για κάθε κράτος μέλος θα δημοσιευτεί στο αντίστοιχο μητρώο του κράτους μέλους.

Η επανεξέταση των δεδομένων σχετικά με τις εκπομπές των κρατών μελών για το έτος αναφοράς με βάση τα αποτελέσματα του ΠΚ δείχνει μια αριθμητική διαφορά 11 403 608 τόνων CO 2 eq. μεταξύ της ποσότητας της ΕΚ και του αθροίσματος των ποσοτήτων των μεμονωμένων κρατών μελών της ΕΕ-15. Σύμφωνα με την απόφαση xxx/2006/ΕΚ, η διαφορά αυτή θα εγγραφεί ως καταλογισμένες ποσοτικές μονάδες στο μητρώο ΕΚ.

Πίνακας 1: Εκπομπές έτους αναφοράς και εκχωρούμενες/καταλογισμένες ποσότητες για την Ευρωπαϊκή Κοινότητα και τα κράτη μέλη που έχουν συμφωνήσει να ανταποκριθούν από κοινού στην εκπλήρωση των υποχρεώσεών τους

ΕΚ και κράτη μέλη | Εκπομπές έτους αναφοράς | Εκπομπές 1990 εξαιτίας αποψίλωσης δασών (άρθρο 3 παράγραφος 7 ΠΚ) | Ανειλημμένη δέσμευση για ποσοτική μείωση εκπομπών (Παράρτημα Β του ΠΚ) | Υπολογισθείσα καταλογισμένη ποσότητα |

Τόνοι CO2 eq. | Τόνοι CO2 eq. | % | Τόνοι CO2 eq. |

Ευρωπαϊκή Κοινότητα | 4,276,359,577 | 1,619,634 | 92% | 19,682,555,325 |

Ανειλημμένη δέσμευση για ποσοτικό περιορισμό ή μείωση εκπομπών στο πλαίσιο της συμφωνίας για από κοινού εκπλήρωση της δέσμευσης |

Αυστρία | 78,959,404 | δεν υπάρχουν στοιχεία | 87% | 343,473,407 |

Βέλγιο | 146,890,526 | δεν υπάρχουν στοιχεία | 92.5% | 679,368,682 |

Δανία | 69,323,336 | δεν υπάρχουν εκπομπές λόγω αποψίλωσης | 79% | 273,827,177 |

Φινλανδία | 71,096,195 | δεν υπάρχουν στοιχεία | 100% | 355,480,975 |

Γαλλία | 563,925,328 | δεν υπάρχουν στοιχεία | 100% | 2,819,626,640 |

Γερμανία | 1,232,536,951 | δεν υπάρχουν στοιχεία | 79% | 4,868,520,955 |

Ελλάδα | 111,054,072 | δεν υπάρχουν στοιχεία | 125% | 694,087,947 |

Ιρλανδία | 55,780,237 | δεν υπάρχουν εκπομπές λόγω αποψίλωσης | 113% | 315,158,338 |

Ιταλία | 519,464,323 | δεν υπάρχουν στοιχεία | 93.5% | 2,428,495,710 |

Λουξεμβούργο | 12,688,140 | δεν υπάρχουν στοιχεία | 72% | 45,677,304 |

Κάτω Χώρες | 214,588,451 | 280,212 | 94% | 1,008,565,720 |

Πορτογαλία | 60,938,032 | 973,829 | 127% | 386,956,503 |

Ισπανία | 289,385,637 | δεν υπάρχουν στοιχεία | 115% | 1,663,967,412 |

Σουηδία | 72,281,599 | δεν υπάρχουν στοιχεία | 104% | 375,864,317 |

Ηνωμένο Βασίλειο | 779,904,144 | 365,593 | 87.5% | 3,412,080,630 |

* Στις εκπομπές του έτους αναφοράς δεν συμπεριλαμβάνονται εκπομπές και δεσμεύσεις εκπομπών ως αποτέλεσμα χρήσεων γης, μεταβολών χρήσεων γης και δασοκομικής δραστηριότητας (LULUCF) · συμπεριλαμβάνονται όμως εκπομπές που προκύπτουν ως αποτέλεσμα αποψίλωσης δασών για κράτη μέλη που εφαρμόζουν το άρθρο 3 παράγραφος 7 του ΠΚ. Αρκετά κράτη μέλη ενημέρωσαν τις εθνικές απογραφές GHG για τις ανάγκες της παρούσας έκθεσης βάσει της απογραφής GHG που υποβλήθηκε τον Απρίλιο του 2006 στη UNFCCC.

Πίνακας 2: Εκπομπές έτους αναφοράς και εκχωρημένες/καταλογισμένες ποσότητες για νέα κράτη μέλη που έχουν αναλάβει δεσμεύσεις δυνάμει του άρθρου 3 του ΠΚ

Κράτος μέλος | Εκπομπές έτους αναφοράς, πλην LULUCF | Εκπομπές 1990 λόγω αποψίλωσης που μπορούν να υπαχθούν στο άρθρο 3 παράγραφος 7 του ΠΚ | Ανειλημμένη ποσοτική υποχρέωση για μείωση εκπομπών (Παράρτημα Β του ΠΚ) | Υπολογισθείσα καταλογισμένη ποσότητα |

Τόνοι CO2 eq. | % | Τόνοι CO2 eq. |

Τσεχική Δημοκρατία | 196,280,576 | δεν υπάρχουν στοιχεία | 92% | 902,890,649 |

Εσθονία | 43,022,295 | δεν υπάρχουν στοιχεία | 92% | 197,902,558 |

Ουγγαρία | 123,034,090 | δεν υπάρχουν στοιχεία | 94% | 578,260,222 |

Λετονία | 25,894,218 | δεν υπάρχουν στοιχεία | 92% | 119,113,402 |

Λιθουανία | 48,103,464 | δεν υπάρχουν στοιχεία | 92% | 221,275,934 |

Πολωνία[3] | 565,829,000 | δεν υπάρχουν στοιχεία | 94% | 2,673,496,300 |

Σλοβακία | 73,360,100 | δεν υπάρχουν στοιχεία | 92% | 337,456,459 |

Σλοβενία | 20,203,252 | δεν υπάρχουν στοιχεία | 92% | 92,934,961 |

3. Μέρος 2

α) Υπολογισμός αποθεματικού για την περίοδο ανάληψης υποχρεώσεων σύμφωνα με την απόφαση 11/CMP.1

Το αποθεματικό της περιόδου ανάληψης υποχρεώσεων (CPR) ισούται είτε με 90% της ποσότητας που εκχωρείται/καταλογίζεται σε ένα Μέρος υπολογιζόμενης σύμφωνα με το άρθρο 3 παράγραφοι 7 και 8 του ΠΚ είτε με 100% του πενταπλάσιου της πιο πρόσφατης απογραφής. Στον πίνακα 3 εμφαίνονται τα CPR για τα κράτη μέλη της ΕΕ-15 και για την Ευρωπαϊκή Κοινότητα. Ο πίνακας 4 εμφαίνει τα CPR νέων κρατών μελών που έχουν δεσμευτεί με ποσοτικούς περιορισμούς ή μειώσεις εκπομπών σύμφωνα με το άρθρο 3 του ΠΚ.

Πίνακας 3: CPR της ΕΚ και των κρατών μελών της ΕΕ-15

ΕΚ και κράτη μέλη | Υπολογισθείσα/ καταλογισμένη ποσότητα | CPR (Μέθοδος υπολογισμού CPR: 90% της καταλογισμένης ποσότητας) |

Τόνοι CO2 eq. | Τόνοι CO2 eq. |

Ευρωπαϊκή Κοινότητα | 17 704 036 546 |

Αυστρία | 343 473 407 | 309 126 066 |

Βέλγιο | 679 368 682 | 611 431 814 |

Δανία | 273 827 177 | 246 444 459 |

Φινλανδία | 355 480 975 | 319 932 878 |

Γαλλία | 2 819 626 640 | 2 537 663 976 |

Γερμανία | 4 868 520 955 | 4 381 668 860 |

Ελλάδα | 694 087 947 | 624 679 152 |

Ιρλανδία | 315 158 338 | 283 642 504 |

Ιταλία | 2 428 495 710 | 2 185 646 139 |

Λουξεμβούργο | 45 677 304 | 41 109 574 |

Κάτω Χώρες | 1 008 565 720 | 907 709 148 |

Πορτογαλία | 386 956 503 | 348 260 853 |

Ισπανία | 1 663 967 412 | 1 497 570 671 |

Σουηδία | 375 864 317 | 338 277 885 |

Ηνωμένο Βασίλειο | 3 412 080 630 | 3 070 872 567 |

Πίνακας 4: CPR νέων κρατών μελών που έχουν αναλάβει δεσμεύσεις δυνάμει του άρθρου 3 του ΠΚ

Κράτος μέλος | CPR | (Μέθοδος υπολογισμού CPR: |

Τόνοι CO2 eq. |

Τσεχική Δημοκρατία | 735 719 710 | απογραφή 5*2003 |

Εσθονία | 106 806 120 | απογραφή 5*2004 |

Ουγγαρία | 419 762 705 | απογραφή 5*2004 |

Λετονία | 53 730 643 | απογραφή 5*2004 |

Λιθουανία | 105 251 557 | απογραφή 5*2004 |

Πολωνία | 1 942 365 000 | απογραφή 5*2004 |

Σλοβακία | 255 230 824 | απογραφή 5*2004 |

Σλοβενία | 83 641 463 | 90% της καταλογισμένης ποσότητας) |

β) Επιλογή ενιαίων ελάχιστων τιμών για την κάλυψη κόμης και το ύψος των δένδρων καθώς και τη δενδροκάλυψη, προς συνεκτίμηση στο πλαίσιο του άρθρου 3 παράγραφοι 3 και 4

Τα κράτη μέλη έχουν επιλέξει τιμές κατωφλίου για τον ορισμό του δάσους, στο πλαίσιο της αναφοράς στοιχείων κατά την έννοια του άρθρου 3 παράγραφος 3 του ΠΚ, σχετικά με τις δασώσεις, αναδασώσεις και αποψιλώσεις. Δεδομένου ότι η ΕΚ συγκεντρώνει τα δεδομένα που της διαβιβάζουν τα κράτη μέλη, τα τελευταία έχουν επιλέξει τιμές κατωφλίου για τις απαιτούμενες ενιαίες ελάχιστες τιμές της κάλυψης κόμης και του ύψους των δένδρων καθώς και της δενδροκάλυψης. Με βάση τις εκθέσεις των κρατών μελών, ο πίνακας 5 απεικονίζει τις ελάχιστες τιμές που αυτά έχουν επιλέξει για να διευκολύνουν τον υπολογισμό της εκχωρούμενης ποσότητας. Τα ίδια στοιχεία για τα νέα κράτη μέλη απεικονίζει ο πίνακας 6.

Πίνακας 5: Τιμές κατωφλίου που έχουν υποβληθεί από τα κράτη μέλη της ΕΕ-15 για τον ορισμό του δάσους, στο πλαίσιο της αναφοράς στοιχείων κατά την έννοια του άρθρου 3 παράγραφος 3

Κράτος μέλος | Ελάχιστη τιμή κάλυψης κόμης δένδρων (%) | Ελάχιστο ύψος δένδρων (m) | Ελάχιστη δασοκάλυψη (ha) |

Αυστρία | 30 % | 2 | 0,05 |

Βέλγιο | 20 % | 5 | 0,5 |

Δανία | 10 % | 5 | 0,5 |

Φινλανδία | 10 % | 5 | 0,5 |

Γαλλία | 10 % | 5 | 0,5 |

Γερμανία | 10 % | 5 | 0,1 |

Ελλάδα | Δεν έχουν υποβληθεί στοιχεία | Δεν έχουν υποβληθεί στοιχεία | Δεν έχουν υποβληθεί στοιχεία |

Ιρλανδία | 20 % | 5 | 0,1 |

Ιταλία | 10 % | 5 | 0,5 |

Λουξεμβούργο | 10 % | 5 | 0,5 |

Κάτω Χώρες | 20 % | 5 | 0,5 |

Πορτογαλία | 10 % | 5 | 1 |

Ισπανία | 20 % | 3 | 1 |

Σουηδία | 10 % | 5 | 0,5 |

Ηνωμένο Βασίλειο | 20 % | 2 | 0,1 |

Πίνακας 6: Τιμές κατωφλίου που έχουν υποβληθεί από τα νέα κράτη μέλη για τον ορισμό του δάσους, στο πλαίσιο της αναφοράς στοιχείων κατά την έννοια του άρθρου 3 παράγραφος 3

Κράτος μέλος | Ελάχιστη τιμή κάλυψης κόμης δένδρων (%) | Ελάχιστο ύψος δένδρων (m) | Ελάχιστη δασοκάλυψη (ha) |

Τσεχική Δημοκρατία | 30 % | 2 | 0,05 |

Εσθονία | 30 % | 1,3 | 0,5 |

Ουγγαρία | 30 % | 5 | 0,5 |

Λετονία | 20 % | 5 | 0,1 |

Λιθουανία | 10 % | 5 | 0,1 |

Πολωνία | 10 % | 2 | 0,1 |

Σλοβακία | 20 % | 5 | 0,3 |

Σλοβενία | 30 % | 2 | 0,05 |

γ) Επιλογή δραστηριοτήτων κατά την έννοια του άρθρου 3 παράγραφος 4, προς συνεκτίμηση στον υπολογισμό για την πρώτη περίοδο ανάληψης υποχρεώσεων

Σύμφωνα με το άρθρο 3 παράγραφος 4 του ΠΚ, και για τις ανάγκες υπολογισμού των ποσοτήτων που εκπέμπονται και των ποσοτήτων που δεσμεύονται σε καταβόθρες, παρέχεται η δυνατότητα να συμπεριληφθούν δραστηριότητες όπως η διαχείριση δασών, καλλιεργειών και βοσκοτόπων καθώς και η αποκατάσταση φυτοκάλυψης. Τα κράτη μέλη αποφάσισαν να εντάξουν τις δραστηριότητες αυτές στις εκθέσεις που υποβάλλουν δυνάμει του ΠΚ. Η απογραφή της ΕΚ και ο υπολογισμός της εκχωρούμενης ποσότητας βασίζεται στις δραστηριότητες που επιλέγει η ΕΕ-15. Με βάση τις εκθέσεις των κρατών μελών, ο πίνακας 7 δίνει μια γενική εικόνα των δραστηριοτήτων που έχουν επιλέξει τα κράτη μέλη της ΕΕ-15 για να διευκολύνουν τον υπολογισμό της εκχωρούμενης ποσότητας. Τα ίδια στοιχεία για τα νέα κράτη μέλη απεικονίζει ο πίνακας 8.

Πίνακας 7: Επιλογή δραστηριοτήτων από τα κράτη μέλη της ΕΕ-15, κατά την έννοια του άρθρου 3 παράγραφος 4

Κράτος μέλος | Διαχείριση δασών | Διαχείριση καλλιεργειών | Διαχείριση βοσκοτόπων |

Αυστρία | - | - | - |

Βέλγιο | - | - | - |

Δανία | X | X | X |

Φινλανδία | δεν υπάρχει απόφαση | δεν υπάρχει απόφαση | δεν υπάρχει απόφαση |

Γαλλία | X | - | - |

Γερμανία | δεν υπάρχει απόφαση | δεν υπάρχει απόφαση | δεν υπάρχει απόφαση |

Ελλάδα | δεν υπάρχει απόφαση | δεν υπάρχει απόφαση | δεν υπάρχει απόφαση |

Ιρλανδία | - | - | - |

Ιταλία | X | - | - |

Λουξεμβούργο | - | - | - |

Κάτω Χώρες | - | - | - |

Πορτογαλία | X | X | X |

Ισπανία | X | X | - |

Σουηδία | X | - | - |

Ηνωμένο Βασίλειο | X | - | - |

Πίνακας 8: Επιλογή δραστηριοτήτων από τα νέα κράτη μέλη, κατά την έννοια του άρθρου 3 παράγραφος 4

Κράτος μέλος | Διαχείριση δασών | Διαχείριση καλλιεργειών | Διαχείριση βοσκοτόπων |

Τσεχική Δημοκρατία | X | - | - |

Εσθονία | - | - | - |

Ουγγαρία | X | - | - |

Λετονία | - | - | - |

Λιθουανία | X | - | - |

Πολωνία | X | δεν υπάρχει απόφαση | δεν υπάρχει απόφαση |

Σλοβακία | - | - | - |

Σλοβενία | X | - | - |

δ) Συχνότητα συνεκτίμησης κάθε δραστηριότητας, κατά την έννοια του άρθρου 3 παράγραφοι 3 και 4

Τα κράτη μέλη καθορίζουν με ποια συχνότητα συνεκτιμούν τις δραστηριότητες κατά την έννοια του άρθρου 3 παράγραφοι 3 και 4, στις εκθέσεις που υποβάλλουν για να διευκολύνουν του υπολογισμό της εκχωρούμενης ποσότητας. Οι σχετικές επιλογές των κρατών μελών εμφαίνονται στους πίνακες 9 και 10.

Πίνακας 9: Συχνότητα συνεκτίμησης στα κράτη μέλη της ΕΕ-15

Κράτος μέλος | Ετήσια συνεκτίμηση ανά δραστηριότητα, κατά την έννοια του άρθρου 3 παράγραφοι 3 και 4 | Συνεκτίμηση στο τέλος της πρώτης περιόδου ανάληψης υποχρεώσεων |

Αυστρία | για κάθε δραστηριότητα κατά την έννοια του άρθρου 3 παράγραφος 3 |

Βέλγιο | για κάθε δραστηριότητα κατά την έννοια του άρθρου 3 παράγραφος 3 |

Δανία | X |

Φινλανδία | για κάθε δραστηριότητα κατά την έννοια του άρθρου 3 παράγραφος 3· δεν υπάρχει απόφαση για τις δραστηριότητες κατά την έννοια του άρθρου 3 παράγραφος 4 |

Γαλλία | X |

Γερμανία | δεν υπάρχει απόφαση | δεν υπάρχει απόφαση |

Ελλάδα | δεν υπάρχει απόφαση | δεν υπάρχει απόφαση |

Ιρλανδία | για κάθε δραστηριότητα κατά την έννοια του άρθρου 3 παράγραφος 3 |

Ιταλία | για κάθε δραστηριότητα κατά την έννοια του άρθρου 3 παράγραφοι 3 και 4 |

Λουξεμβούργο | για κάθε δραστηριότητα κατά την έννοια του άρθρου 3 παράγραφος 3 |

Κάτω Χώρες | για κάθε δραστηριότητα κατά την έννοια του άρθρου 3 παράγραφος 3 |

Πορτογαλία | για κάθε δραστηριότητα κατά την έννοια του άρθρου 3 παράγραφοι 3 και 4 |

Ισπανία | για κάθε δραστηριότητα κατά την έννοια του άρθρου 3 παράγραφοι 3 και 4 |

Σουηδία | για κάθε δραστηριότητα κατά την έννοια του άρθρου 3 παράγραφος 3 και για τη διαχείριση δασών κατά την έννοια του άρθρου 3 παράγραφος 4 |

Ηνωμένο Βασίλειο | για κάθε δραστηριότητα κατά την έννοια του άρθρου 3 παράγραφος 3 και για τη διαχείριση δασών κατά την έννοια του άρθρου 3 παράγραφος 4 |

Πίνακας 10: Συχνότητα συνεκτίμησης στα νέα κράτη μέλη

Κράτος μέλος | Ετήσια συνεκτίμηση | Συνεκτίμηση στο τέλος της πρώτης περιόδου ανάληψης υποχρεώσεων |

Τσεχική Δημοκρατία | για κάθε δραστηριότητα κατά την έννοια του άρθρου 3 παράγραφος 3 και για τη διαχείριση δασών κατά την έννοια του άρθρου 3 παράγραφος 4 |

Εσθονία | για κάθε δραστηριότητα κατά την έννοια του άρθρου 3 παράγραφος 3 |

Ουγγαρία | κάθε δραστηριότητα κατά την έννοια του άρθρου 3 παράγραφος 3 και για τη διαχείριση δασών κατά την έννοια του άρθρου 3 παράγραφος 4 |

Λετονία | για κάθε δραστηριότητα κατά την έννοια του άρθρου 3 παράγραφος 3 |

Λιθουανία | για κάθε δραστηριότητα κατά την έννοια του άρθρου 3 παράγραφος 3 και για τη διαχείριση δασών κατά την έννοια του άρθρου 3 παράγραφος 4 |

Πολωνία | για κάθε δραστηριότητα κατά την έννοια του άρθρου 3 παράγραφος 3 και για τη διαχείριση δασών κατά την έννοια του άρθρου 3 παράγραφος 4 |

Σλοβακία | για κάθε δραστηριότητα κατά την έννοια του άρθρου 3 παράγραφος 3 |

Σλοβενία | για κάθε δραστηριότητα κατά την έννοια του άρθρου 3 παράγραφος 3 και για τη διαχείριση δασών κατά την έννοια του άρθρου 3 παράγραφος 4 |

Κάθε κράτος μέλος αναφέρει καθαρές τιμές εκπομπών αερίων και δεσμεύσεων σε καταβόθρες ανά επιλεγμένη δραστηριότητα κατά την έννοια του άρθρου 3 παράγραφοι 3 και 4, εγγράφοντας μονάδες δέσμευσης ή ακυρώνοντας μονάδες ΠΚ, με βάση τις αντίστοιχες αναφερθείσες τιμές εκπομπών και δεσμεύσεων απ'αυτές τις δραστηριότητες και τους ειδικούς λογιστικούς κανόνες. Η ΕΚ ούτε θα εγγράφει ούτε θα ακυρώνει μονάδες με βάση τις αντίστοιχες αναφερθείσες τιμές εκπομπών και δεσμεύσεων από δραστηριότητες κατά την έννοια του άρθρου 3 παράγραφοι 3 και 4. Η ΕΚ θα αναφέρει το σύνολο των αθροιστικών ποσοτήτων που υπολογίζονται από τα κράτη μέλη γι'αυτές τις δραστηριότητες στο τέλος της περιόδου ανάληψης υποχρεώσεων, σύνολο το οποίο αντιπροσωπεύει το σύνολο των ποσοτήτων που προστέθηκαν ή αφαιρέθηκαν από τις εκχωρημένες/καταλογισμένες ποσότητες στο τέλος της περιόδου ανάληψης υποχρεώσεων.

ε) Περιγραφή του εθνικού συστήματος του άρθρου 5 παράγραφος 1, η οποία υποβάλλεται σύμφωνα με τις κατευθυντήριες γραμμές εκπόνησης των πληροφοριών που απαιτούνται δυνάμει του άρθρου 7 του ΠΚ

Το σύστημα απογραφής της ΕΚ φιλοδοξεί να εξασφαλίσει αξιοπιστία, συγκρισιμότητα, συνεκτικότητα, αρτιότητα, διαφάνεια και έγκαιρη υποβολή των απογραφών από τα κράτη μέλη και την Κοινότητα στη UNFCCC, σύμφωνα με τις κατευθυντήριες της τελευταίας για τις ετήσιες απογραφές.

Σχήμα 1: Σύστημα απογραφής της Ευρωπαϊκής Κοινότητας

Ευρωπαϊκή Επιτροπή, Γενική Διεύθυνση περιβάλλοντος

Η ΓΔ περιβάλλοντος, σε συνεννόηση με τα κράτη μέλη, έχει τη συνολική ευθύνη για την απογραφή της Κοινότητας. Τα κράτη μέλη υποβάλλουν υποχρεωτικά εθνικές απογραφές και εκθέσεις απογραφής δυνάμει της απόφασης 280/2004/EC[4] του Ευρωπαϊκού Κοινοβουλίου και του Συμβουλίου, στη ΓΔ περιβάλλοντος· η Ευρωπαϊκή Επιτροπή, μέσω της ΓΔ περιβάλλοντος, υποβάλλει την απογραφή και την έκθεση απογραφής της ΕΚ στη γραμματεία της UNFCCC.

- Η «επιτροπή κλιματικών μεταβολών» (CCC) του άρθρου 9 της απόφασης 280/2004/ΕΚ επικουρεί την Επιτροπή. Η επιτροπή αυτή αποτελείται από αντιπροσώπους των κρατών μελών και προεδρεύεται από αντιπρόσωπο της Επιτροπής. Στο πλαίσιο της CCC έχει συσταθεί μια ομάδα εργασίας 1 “Ετήσιες απογραφές”, που ρόλο έχει να διεκπεραιώνει την ανταλλαγή πληροφοριών μεταξύ της Ευρωπαϊκής Επιτροπής (ΓΔ περιβάλλοντος, στατιστική υπηρεσία/Eurostat, ΚΚΕρ/Κοινό Κέντρο Ερευνών), του EEA (Ευρωπαϊκό θεματικό κέντρο για τον αέρα και την αλλαγή του κλίματος - ETC/ACC) και των κρατών μελών.

Ευρωπαϊκός Οργανισμός Περιβάλλοντος (EEA)

Ο EEA επικουρεί τη ΓΔ περιβάλλοντος, μέσω του έργου του ETC/ACC. Το ETC/ACC υποστηρίζει τον EEA στις ακόλουθες δραστηριότητες:

- μέχρι 28 Φεβρουαρίου, προπαρασκευή των αρχικών ελέγχων των στοιχείων που υποβάλλουν τα κράτη μέλη σε συνεργασία με τη Eurostat και με το ΚΚΕρ, και κοινοποίηση των αποτελεσμάτων των αρχικών ελέγχων (εκθέσεις κατάστασης, συνεκτικότητα και εκθέσεις αρτιότητας)·

- συνεννοήσεις με το κράτος μέλος προς διευκρίνιση δεδομένων και άλλων στοιχείων που έχουν υποβληθεί·

- προετοιμασία και διανομή του σχεδίου απογραφής της ΕΚ, και έκθεση απογραφής, μέχρι 28 Φεβρουαρίου, βάσει των στοιχείων που έχουν υποβληθεί από τα κράτη μέλη·

- εκπόνηση της τελικής απογραφής της ΕΚ και έκθεση απογραφής μέχρι 15 Απριλίου (προς υποβολή στη Γραμματεία UNFCCC εκ μέρους της Επιτροπής)·

- παροχή εργαλείων λογισμικού προς υποστήριξη των κρατών μελών στην εκπόνηση των απογραφών GHG·

- διατήρηση της βάσης δεδομένων με τις απογραφές καθώς και των αρχείων απογραφών·

- εφαρμογή των διαδικασιών διασφάλισης ποιότητας και ελέγχου ποιότητας (QA/QC) για την απογραφή ΕΚ, όπως αυτές περιγράφονται σε γενικές γραμμές στο πρόγραμμα QA/QC της ΕΚ.

Οι ειδικές δραστηριότητες του EEA και του ETC/ACC σκιαγραφούνται στα αντίστοιχα ετήσια σχέδια διαχείρισης. Τα καθήκοντα του EEA και του ETC/ACC διευκολύνονται από το Ευρωπαϊκό δίκτυο πληροφοριών και παρατήρησης για το περιβάλλον (Eionet), στο οποίο συμμετέχουν ο EEA ως κεντρικός πυρήνας (με την υποστήριξη τοπικών πυρήνων) και τα εθνικά ιδρύματα των χωρών μελών του EEA, τα οποία παρέχουν ή/και αναλύουν τα εθνικά δεδομένα για το περιβάλλον (βλ. http://eionet.eea.eu.int/). Τα κράτη μέλη ενθαρρύνονται να χρησιμοποιούν το κεντρικό αρχείο αποθήκευσης δεδομένων του Eionet για να θέτουν στη διάθεση της Ευρωπαϊκής Επιτροπής και του ETC/ACC τα στοιχεία που υποβάλλουν σχετικά με τα GHG (βλ. http://cdr.eionet.eu.int/).

Ευρωπαϊκό θεματικό κέντρο για τον αέρα και την αλλαγή του κλίματος (ETC/ACC)

Το ETC/ACC ιδρύθηκε τον Μάρτιο του 2001 με συμφωνία μεταξύ του πρωτοποριακού οργανισμού Milieu- en Natuurplanbureau (MNP) των Κάτω Χωρών και του EEA. Μια ανανεωμένη σύμβαση πλαίσιο τετραετούς διάρκειας θα εγκαινιαστεί την 1η Ιανουαρίου 2007 και θα λήξει το 2010. Το ETC/ACC περιλαμβάνει 11 οργανισμούς και ινστιτούτα σε οκτώ ευρωπαϊκές χώρες. Οι ειδικές δραστηριότητες του ETC/ACC σκιαγραφούνται στο αντίστοιχο ετήσιο σχέδιο διαχείρισης.

ΓΔ Eurostat

Η ΓΔ Eurostat επικουρεί τη ΓΔ περιβάλλοντος και συνεργάζεται με τον EEA στο πλαίσιο δραστηριοτήτων QA/QC όπως αυτές περιγράφονται στο πρόγραμμα QA/QC, επικεντρώνοντας σε δεδομένα που αφορούν τις ίδιες τις δραστηριότητες, και πιο συγκεκριμένα την ενέργεια. Οι ειδικές δραστηριότητες της ΓΔ Eurostat σκιαγραφούνται στο αντίστοιχο ετήσιο σχέδιο διαχείρισης.

ΓΔ Κοινού Κέντρου Ερευνών (ΓΔ ΚΚΕρ)

Η ΓΔ ΚΚΕρ επικουρεί τη ΓΔ περιβάλλοντος και συνεργάζεται με τον EEA στο πλαίσιο δραστηριοτήτων QA/QC που εντάσσονται στην απογραφή της ΕΚ, επικεντρώνοντας σε δραστηριότητες LULUCF και στον γεωργικό τομέα. Η ΓΔ ΚΚΕρ υλοποιεί αυτές τις δραστηριότητες σε στενή συνεργασία με το κράτος μέλος και την ερευνητική κοινότητα. Οι ειδικές δραστηριότητες της ΓΔ ΚΚΕρ σκιαγραφούνται στο αντίστοιχο ετήσιο σχέδιο διαχείρισης.

Κράτη μέλη (ΚΜ)

Η απογραφή της ΕΚ βασίζεται στις απογραφές που διαβιβάζουν τα κράτη μέλη. Το κατ'εκτίμηση σύνολο των κοινοτικών εκπομπών GHG θα πρέπει να εκφράζει αξιόπιστα το άθροισμα των απογραφών GHG. Τα κράτη μέλη είναι υπεύθυνα να επιλέγουν δεδομένα δραστηριότητας, συντελεστές εκπομπής και άλλες παραμέτρους που χρησιμοποιούνται για την εκπόνηση των εθνικών απογραφών και για την ορθή εφαρμογή των μεθόδων που προτείνονται στις κατευθυντήριες του Διακυβερνητικού πάνελ για την αλλαγή του κλίματος (IPCC), στις οδηγίες ορθής πρακτικής του IPCC και στις οδηγίες ορθής πρακτικής του IPCC σχετικά με δραστηριότητες LULUCF. Τα κράτη μέλη έχουν επίσης την ευθύνη εκπόνησης προγραμμάτων QA/QC για τις ανάγκες των απογραφών τους.

Η νομική βάση της συλλογής δεδομένων για την απογραφή της ΕΚ είναι η απόφαση 280/2004/ΕΚ.

Σύμφωνα με την απόφαση 280/2004/ΕΚ, κάθε κράτος μέλος έχει την υποχρέωση να εκπονήσει δικό του εθνικό σύστημα. Οι απαιτήσεις που διέπουν την υποβολή εκθέσεων δυνάμει της οδηγίας 280/2004/ΕΚ υφίστανται περαιτέρω επεξεργασία στην απόφαση 2005/166/ΕΚ της Επιτροπής «για θέσπιση των κανόνων εφαρμογής της απόφασης αριθ. 280/2004/ΕΚ του Ευρωπαϊκού Κοινοβουλίου και του Συμβουλίου για τον μηχανισμό παρακολούθησης των εκπομπών αερίων που συμβάλλουν στο φαινόμενο του θερμοκηπίου στην Κοινότητα και εφαρμογής του ΠΚ» [5].

Η ετήσια διαδικασία

Η ετήσια διαδικασία συλλογής δεδομένων για την απογραφή της Κοινότητας περιλαμβάνει τα ακόλουθα κύρια στάδια: Το αργότερο μέχρι 15 Ιανουαρίου κάθε έτους, τα κράτη μέλη υποβάλλουν: την ετήσια απογραφή GHG στη ΓΔ περιβάλλοντος της Ευρωπαϊκής Επιτροπής. Στη συνέχεια, το ETC/ACC, η Eurostat και το ΚΚΕ διενεργούν μέχρι τις 28 Φεβρουαρίου τους πρώτους ελέγχους των δεδομένων που υποβλήθηκαν. Στις 28 Φεβρουαρίου, το σχέδιο απογραφής GHG της ΕΚ και η έκθεση απογραφής επιστρέφονται στα κράτη μέλη για την υποβολή παρατηρήσεων. Τα κράτη μέλη ελέγχουν τα εθνικά δεδομένα και πληροφορίες που χρησιμοποιήθηκαν στην έκθεση απογραφής της ΕΚ και προχωρούν σε ενημερώσεις και παρατηρήσεις, εάν χρειάζεται, μέχρι τις 15 Μαρτίου. Η διαδικασία αυτή εγγυάται την έγκαιρη υποβολή της απογραφής GHG της ΕΚ και της έκθεσης απογραφής στη Γραμματεία UNFCCC και διασφαλίζει ότι τα στοιχεία που υποβάλλονται από την ΕΚ στη Γραμματεία UNFCCC συμφωνούν με τα στοιχεία που υποβλήθηκαν από τα κράτη μέλη στην Επιτροπή UNFCCC.

Διασφάλιση ποιότητας και έλεγχος ποιότητας (QA/QC) της απογραφής της Ευρωπαϊκής Κοινότητας

Η Ευρωπαϊκή Επιτροπή (ΓΔ Περιβάλλοντος) έχει την ευθύνη συντονισμού των δραστηριοτήτων QA/QC για την απογραφή GHG της ΕΚ, εγγυάται ότι οι στόχοι του προγράμματος QA/QC υλοποιούνται και ότι εκπονείται σχέδιο QA/QC. Ο EEA έχει την ευθύνη διεκπεραίωσης των ετήσιων διαδικασιών QA/QC για τις ανάγκες απογραφής της ΕΚ.

Δεδομένου ότι η απογραφή της Κοινότητας βασίζεται στις ετήσιες απογραφές των κρατών μελών, η ποιότητα της απογραφής εξαρτάται από την ποιότητα των απογραφών των κρατών μελών, από τις διαδικασίες QA/QC των κρατών μελών και από την ποιότητα της διαδικασίας συλλογής δεδομένων για την απογραφή ΕΚ. Σε εξέλιξη βρίσκονται στα κράτη μέλη καθώς και στην ΕΚ ως σύνολο διαδικασίες QA/QC με σκοπό τη συμμόρφωση προς τις οδηγίες ορθής πρακτικής του IPCC.

Η Κοινότητα έχει επεξεργαστεί ένα πρόγραμμα QA/QC όπου περιγράφονται οι ποιοτικοί στόχοι και το σχέδιο απογραφής QA/QC, το οποίο περιλαμβάνει αρμοδιότητες και χρονοδιαγράμματα για τη διεκπεραίωση των διαδικασιών QA/QC. Το κοινοτικό πρόγραμμα QA/QC επανεξετάζεται σε ετήσια βάση και τροποποιείται ή ενημερώνεται αναλόγως.

Οι συνολικοί στόχοι του προγράμματος QA/QC της ΕΚ είναι:

- η εκπόνηση απογραφής των εκπομπών και δεσμεύσεων GHG σε επίπεδο ΕΚ, της οποίας τα δεδομένα να αντιστοιχούν στο άθροισμα των αντίστοιχων εκπομπών και δεσμεύσεων GHG των απογραφών των κρατών μελών·

- η καθιέρωση κατάλληλων διαδικασιών QA/QC σε επίπεδο ΕΚ που θα συμμορφώνονται με τις απαιτήσεις οι οποίες απορρέουν από τη σύμβαση-πλαίσιο UNFCCC και από το ΠΚ·

- η συμβολή στη βελτίωση της ποιότητας των απογραφών των κρατών μελών·

- η παροχή βοήθειας για την υλοποίηση των εθνικών προγραμμάτων QA/QC.

Αναπτύχθηκαν επίσης πρόσθετοι ειδικοί στόχοι με σκοπό να διασφαλιστεί ότι η κοινοτική απογραφή συμμορφώνεται με τις αρχές της UNFCCC σχετικά με τη διαφάνεια, αρτιότητα, συνεκτικότητα, συγκρισιμότητα, αξιοπιστία και έγκαιρη υποβολή των απογραφών.

Εκπονήθηκε επιπλέον και ένα σχέδιο QA/QC. Στο σχέδιο αυτό απαριθμούνται οι διαδικασίες QC προ και κατά τη διάρκεια της συλλογής στοιχείων για την απογραφή. Οι διαδικασίες QA, οι διαδικασίες τεκμηρίωσης και αρχειοθέτησης, τα χρονοδιαγράμματα για τις διαδικασίες QA/QC και οι διατάξεις οι σχετικές με το σχέδιο βελτίωσης της απογραφής συμπεριλαμβάνονται επίσης στο σχέδιο.

Οι διαδικασίες QC διεκπεραιώνονται σε διάφορα στάδια στη διάρκεια εκπόνησης της απογραφής της ΕΚ. Πρώτον, διενεργείται μια σειρά ελέγχων για να επιβεβαιωθεί η συνεκτικότητα και αρτιότητα των δεδομένων των κρατών μελών, έτσι ώστε η συλλογή τους να μπορεί να γίνεται με διαφάνεια σε κοινοτικό επίπεδο. Δεύτερον, διενεργούνται έλεγχοι για να επιβεβαιωθεί ότι τα δεδομένα συλλέγονται σε κοινοτικό επίπεδο κατά τρόπο ώστε να ικανοποιούνται οι γενικές απαιτήσεις σχετικά με την αναφορά στοιχείων. Τρίτον, διενεργείται ικανός αριθμός ελέγχων σχετικά με την αρχειοθέτηση και τεκμηρίωση δεδομένων με σκοπό την εκπλήρωση διαφόρων άλλων στόχων που αφορούν την ποιότητα των δεδομένων.

Με βάση το πρόγραμμα QA/QC της Ευρωπαϊκής Κοινότητας, εκπονήθηκε εγχειρίδιο διαχείρισης της ποιότητας το οποίο περιλαμβάνει όλες τις ειδικές λεπτομέρειες των διαδικασιών QA/QC (πιο συγκεκριμένα, καταλόγους ελέγχου και έντυπα). Το εν λόγω εγχειρίδιο διαχείρισης της ποιότητας έχει διαρθρωθεί γύρω από τρεις κύριους άξονες (διεργασίες διαχείρισης, διεργασίες συλλογής δεδομένων απογραφής, διεργασίες υποστήριξης) του συστήματος διαχείρισης ποιότητας.

Οι έλεγχοι ποιότητας που διενεργούνται στο πλαίσιο της διεργασίας συλλογής δεδομένων για την απογραφή αποτελούν το κύριο μέρος του εγχειριδίου ποιότητας. Έλεγχοι ποιότητας διενεργούνται σε τρία επίπεδα: α) Έλεγχοι ποιότητας των στοιχείων που υποβάλλονται από τα κράτη μέλη, β) Έλεγχος ποιότητας της συλλογής δεδομένων για την απογραφή της ΕΚ, και γ) Έλεγχοι ποιότητας της έκθεσης απογραφής της ΕΚ.

στ) Περιγραφή του εθνικού μητρώου, που υποβάλλεται σύμφωνα με τις κατευθυντήριες εκπόνησης των πληροφοριών οι οποίες απαιτούνται δυνάμει του άρθρου 7 του Πρωτοκόλλου του Κυότο

Η περιγραφή του εθνικού μητρώου της ΕΚ ακολουθεί τις οδηγίες περί υποβολής δεδομένων που περιέχονται στην απόφαση 15/CMP.1, μέρος II (αναφορά συμπληρωματικών πληροφοριών κατά την έννοια του άρθρου 7 παράγραφος 1, E. εθνικά μητρώα) δυνάμει του ΠΚ. Το μητρώο της ΕΚ φυλάσσεται στη ΓΔ Περιβάλλοντος και η διαχείρισή του δεν γίνεται στο πλαίσιο κάποιου ενοποιημένου συστήματος από κοινού με το αρχείο άλλου Μέρους. Το λογισμικό που χρησιμοποιείται για την αξιοποίηση του μητρώου ΕΚ εκπονήθηκε για τους σκοπούς της ανταλλαγής ποσοστώσεων τόσο στο πλαίσιο του συστήματος εμπορίας δικαιωμάτων εκπομπών της ΕΕ όσο και στο πλαίσιο του ΠΚ. Αμφότερα προϋποθέτουν ότι τα μητρώα των συμμετεχόντων συμμορφώνονται προς τα πρότυπα ανταλλαγής δεδομένων των ΗΕ που προσδιορίζονται στο ΠΚ.

Τυχόν αποκλίσεις μεταξύ του μητρώου ΕΚ και του ανεξάρτητου ημερολογίου συναλλαγών των ΗΕ θα ελαχιστοποιηθούν εάν χρησιμοποιηθεί η προσέγγιση που εγκρίθηκε για την ανάπτυξη του συστήματος μητρώων στο πλαίσιο του συστήματος εμπορίας δικαιωμάτων εκπομπών της ΕΕ. Χρησιμοποιήθηκαν επίσης μέτρα ασφάλειας για να αποτραπούν ανεπίσημοι χειρισμοί και να ελαχιστοποιηθούν τα σφάλματα. Η ανοιχτή πρόσβαση στις πληροφορίες του μητρώου ΕΚ θα εξασφαλιστεί σύμφωνα με το διεθνές και το κοινοτικό δίκαιο και τις απαιτήσεις που θέτει το ΠΚ.

[1] 2002/358/ΕΚ: Απόφαση του Συμβουλίου, της 25ης Απριλίου 2002, για την έγκριση, εξ ονόματος της Ευρωπαϊκής Κοινότητας, του Πρωτοκόλλου του Κυότο στη Σύμβαση-Πλαίσιο των Ηνωμένων Εθνών για τις κλιματικές μεταβολές και την από κοινού τήρηση των σχετικών δεσμεύσεων, ΕΕ L 130, 15.5.2002, σ. 1.

[2] Απόφαση xx/2006/ΕΚ της Επιτροπής, της xx Δεκεμβρίου 2006, για τον καθορισμό των αντίστοιχων επιπέδων εκπομπών που επιμετρούνται στην Ευρωπαϊκή Κοινότητα και σε καθένα από τα κράτη μέλη της σύμφωνα με το Πρωτόκολλο του Κυότο και την απόφαση 2002/358/ΕΚ του Συμβουλίου.

[3] Η Πολωνία δεν έχει δώσει στοιχεία για τις εκπομπές GHG σε αδιάλειπτη σειρά μέχρι το 2004. Στον πίνακα, το έτος αναφοράς είναι εκείνο που δόθηκε στην Επιτροπή στις 26 Ιουνίου 2006. Η Πολωνία ανέφερε χωριστά το σύνολο της ποσότητας που της έχει εκχωρηθεί· η ποσότητα αυτή εμφαίνεται στον πίνακα αλλά δεν συμφωνεί με τα στοιχεία που παρουσίασε.

[4] Απόφαση 280/2004/ΕΚ, της 11ης Φεβρουαρίου 2004, «για μηχανισμό παρακολούθησης των εκπομπών αερίων που συμβάλλουν στο φαινόμενο του θερμοκηπίου στην Κοινότητα και εφαρμογής του πρωτοκόλλου του Κυότο»

[5] ΕΕ L 55, 01.3.2005, σ. 57